Előterjesztés Zalakaros Város Önkormányzat Képviselő-testülete 2023. november 23-i nyílt ülésére

[bookmark: _Hlk144398245]Tárgy:	Döntés a 208/2022. (XII.15.) számú rezsicsökkentő képviselő-testületi határozat intézkedéseinek újbóli előírásáról  
Készítette:	Horváth Attila jegyző


Tisztelt Képviselő-testület!


A képviselő-testület 208/2022. (XII.15.) számmal rezsiköltség-megtakarító célú határozatot hozott az egyes kulturális intézmények működését érintő veszélyhelyzeti szabályokról szóló 469/2022. (XI.21.) Korm. rendelet 1. § (1) bekezdése alapján:
1. § (1) Az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása és kezelése érdekében veszélyhelyzet kihirdetéséről és egyes veszélyhelyzeti szabályokról szóló 424/2022. (X. 28.) Korm. rendelet szerinti veszélyhelyzet (a továbbiakban: veszélyhelyzet) ideje alatt
a) a muzeális intézmény,
b) a nyilvános könyvtár,
c) a levéltár,
d) a közművelődési intézmény, valamint
e) a közösségi színtér
esetében a minimális nyitvatartási időt, minimálisan biztosítandó kutatási időt a fenntartó határozza meg a kulturális intézmény vezetőjének szakmai javaslata alapján. 

E jogszabály ma is hatályos. A képviselő-testület határozatának időbeli hatálya 2022.12.16-tól 2023.04.15-ig tartott.

A Zalakarosi Turisztikai Nonprofit Kft. a megtakarítással kapcsolatos intézkedéseit továbbra is fenn szeretné tartani, azokat szükségesnek tartja. Tájékoztatása előtt elvégzi a Magyar Turisztikai Ügynökséggel való egyeztetését.

Kérem a képviselő-testület állásfoglalását, hogy a költségmegtakarító döntés ismételt bevezetését indokoltnak és szükségesnek tartja-e. Annak III. (Közvilágítás) alpontját nem tartalmazza a határozati javaslat, mert a ledes izzók kiépítése több ütemben megtörtént. 


Határozati javaslat:

A.) javaslat

I.
(Zalakarosi Közösségi Ház és Könyvtár nyitvatartási idejének meghatározása

Zalakaros Város Önkormányzat Képviselő-testülete az Egyes kulturális intézmények működését érintő veszélyhelyzeti szabályokról szóló 469/2022. (XI. 21.) Korm. rendelet 1. §-ában foglalt felhatalmazás alapján a Zalakarosi Közösségi Ház és Könyvtár nyitvatartását a 208/2022. (XII.15.) képviselő-testületi határozat figyelembe vételével 2023. december 15-től 2023. április 15-ig az alábbiak szerint határozza meg:
Civil Ház nyitvatartása:
csütörtök: 	12:00-20:00
péntek:	10:00-20:00
szombat: 	09:00-13:00
Szombat délutánra bérleti díj ellenében biztosítható a Civil Ház kisterme.
A Civil Ház 2023. december 22. – 2024. január 7. között zárva tart.

Határidő:            	azonnal
Felelős:               	Novák Ferenc polgármester
Operatív felelős: 	Sinkovics Norbert Zalakarosi Közösségi Ház és Könyvtár igazgatója

II.
(Termáltó körüli közvilágítás üzemidejének szűkítése)

Zalakaros Város Önkormányzat Képviselő-testülete
1.) egyetért a Termáltó és Ökopart közvilágítási idejének csökkentésével, ezért annak 23.00 órától történő lekapcsolását rendeli el.
2.) Felkéri a Hivatalt, hogy a világítás lekapcsolása érdekében a szükséges intézkedéseket tegye meg (időkapcsoló beállítása).

Határidő:            	azonnal
Felelős:               	Novák Ferenc polgármester
Operatív felelős: 	Bognár Ottó Péter településüzemeltetési, hatósági és közbiztonsági referens

III.
(A Zalakarosi Turisztikai Nonprofit Kft. takarékos működése)

Zalakaros Város Önkormányzat Képviselő-testülete
1.) egyetért a Zalakarosi Turisztikai Nonprofit Kft. további rezsitakarékos működésével kapcsolatban adott tájékoztatásával, és felkéri az ügyvezetőt az e szerinti működés gyakorlatának folytatására,
2.) felkéri a polgármestert a képviselő-testület döntéséről való tájékoztatására.

Határidő:            	1.) azonnal
			2.) 2023. december 15.
[bookmark: _GoBack]Felelős:               	1.) Ódor László Lajos ügyvezető
			2.) Novák Ferenc polgármester
Operatív felelős: 	2.) Bányai Edit jegyzői asszisztens
 
  
B.) javaslat

Zalakaros Város Önkormányzat Képviselő-testülete a Zalakarosi Közösségi Ház és Könyvtár nyitvatartási idejének meghatározásával és a Termáltó körüli közvilágítás üzemidejének szűkítésével kapcsolatos rezsicsökkentő intézkedések fenntartását nem tartja szükségesnek.

Felkéri a Hivatalt, hogy az eredeti állapot visszaállítása érdekében szükséges intézkedéseket tegye meg (időkapcsoló beállítása).

Határidő:            	azonnal
Felelős:               	Novák Ferenc polgármester
Operatív felelős: 	Bognár Ottó Péter településüzemeltetési, hatósági és közbiztonsági referens


Zalakaros, 2023. november 8.

ph.

                                                                                                    		Novák Ferenc
									 polgármester

